Tájékoztatjuk a tisztelt Ügyfeleket, hogy Budapest Főváros Kormányhivatala (BFKH) Kereskedelmi, Haditechnikai, Exportellenőrzési és Nemesfémhitelesítési Főosztály Haditechnikai Osztály tájékoztatás adott ki a haditechnikai termékek Egyesült Királyság (UK) és Magyarország közti szállítása esetén felmerülő jövőbeni engedélykötelezettségek kapcsán.

A BFKH tájékoztatója az alábbi címen érhető el:

<http://mkeh.gov.hu/news/2019/03/13/brexit---haditechnikai-kulkereskedelem>

A BREXIT után az UK-t érintő szállítások esetében egyedi forgalmi engedélyre és tranzit engedélyre lesz szükség. Tranzitengedélyre minden olyan esetben szükség lesz, ahol az áruk feladási vagy rendeltetési helye UK, és az ügylet másik szereplője nem az Európai Gazdasági Térséghez tartozó tagállamban, vagy meghatározott országokban (pl. USA, Ausztrália, Japán) letelepedett vevő, illetve végfelhasználó. Az UK-t érintő szállítások esetében már kiadott globális forgalmi engedélyek hatályosságát a változás nem érinti, ezek alapján továbbra is végrehajthatók a szállítások.Ezen kívül egyes polgári célú tűzfegyverek, tűzfegyverdarabok, alkatrészek, tartozékok és lőszerek (melyek közt megtalálhatók egyes haditechnikai termékek is) kiviteléhez a 258/2012/EU rendelet szerinti kiviteli engedélyre lesz szükség.

A BREXIT-re történő felkészülés elősegítése, illetve a haditechnikai termékek UK-ból történő behozatala, illetve oda irányuló kivitelével kapcsolatban a későbbiekben felmerülő esetleges engedélykötelezettségek megismerése érdekében javasolt a fenti tájékoztatás tanulmányozása, valamint – kérdéses esetekben – a termékkör forgalmának hazai engedélyezését végző BFKH-val történő kapcsolatfelvétel az alábbi elérhetőségeken:

ügyintézés helye: 1124 Budapest, Németvölgyi út 37-39.

levelezési cím: 1534 Budapest, BKKP Pf. 919/1.

telefonszám: 06-1-458-5588, 06-1-458-5969, 06-1-458-5599, 06-1-458-5547

fax: 06-1-458-5885

honlap: http://mkeh.gov.hu/haditechnika/haditechnikai-tevekenyseg#top

e-mail: [armstrade@bfkh.gov.hu](mailto:armstrade@bfkh.gov.hu), hadiipar@bfkh.gov.hu